చే గువేరా
ఏర్నెస్టో గువేరా, సెలియా డి ల సేర్న వై ల్లోసా మరియు ఏర్నెస్టో గువేరా లించ్ లకు జూన్ 14, 1928 న అర్జెంటీనాలోని రోసారియోలో, ఐదుగురు సంతానంలో పెద్దవాడుగా బాస్క్ మరియు ఐరిష్ మూలాలుగల స్పానిష్ కుటుంబంలో జన్మించారు. అతని తల్లితండ్రుల ఇంటిపేరు వలన, అతని చట్టనామం (ఏర్నెస్టో గువేరా) కొన్నిసార్లు డి ల సేర్న, లేదా లించ్ తో పాటుగా వస్తుంది. "విరామం లేని" చే యొక్క స్వభావానికి సూచనగా, ఆయన తండ్రి "గమనించదగ్గ మొదటి విషయం నా కొడుకు యొక్క నరాలలో ప్రవహించే రక్తం ఐరిష్ తిరుగుబాటు దారులకు చెందినది" అని ప్రకటించారు. చాలా చిన్నవయసులోనే ఏర్నెస్టిటో (అప్పట్లో అలా పిలువబడేవారు) "పేదలతో సంబంధం" ఏర్పరచుకున్నారు. వామపక్షాల పట్ల మొగ్గిన కుటుంబంలో పెరగడం వలన, గువేరా బాలుడిగా ఉన్నప్పుడే విస్తారమైన రాజకీయ సంఘటనలతో పరిచయం పొందారు. ఆయన తండ్రి, స్పానిష్ పౌర యుద్ధంలో రిపబ్లికన్స్ కు బలమైన మద్దతుదారు, పోరాటంలోని అనేకమంది అనుభవజ్ఞులకు తరచుగా గువేరా గృహంలో ఆతిధ్యం ఇస్తూ ఉండేవారు.
చే గువేరా
[[File:CheG1951.jpg|right|150px|thumb|1951లో 22సంవత్సరాల గువేరా]] ఆయనకు వయసువచ్చిన తరువాత, లాటిన్ అమెరికన్ రచయితలు హొరాసియో క్విరోగా, సిరో అలేగ్రియ, జోర్గ్ ఇకాజా, రుబెన్ డారియో, మరియు మిగయూల్ అస్తురిఅస్ ల రచనలలో ఆసక్తిని పెంచుకున్నారు. వీరిలో అనేకమంది రచయితల భావనలను ఆయన తన స్వంతదస్తూరి నోటుపుస్తకాలలో భావనలుగా, నిర్వచనాలు, మరియు ప్రభావవంతమైన మేధావుల తత్వవిచారాలుగా జాబితాలు వ్రాసుకున్నారు. వీటిలో [[బుద్ధ]] మరియు [[అరిస్టాటిల్]] యొక్క విశ్లేషనాత్మక వర్ణనలతోపాటు, ప్రేమ మరియు దేశభక్తి గురించి బెర్ట్రాండ్ రస్సెల్, సంఘం గురించి జాక్ లండన్ మరియు మరణభావన గురించి నీట్జే ఉన్నారు. [[సిగ్మండ్ ఫ్రాయిడ్]] యొక్క భావనలు ఆయనను ఆకర్షించాయి, [[కలలు]] మరియు [[లిబిడో]] నుండి శరీరాకర్షణ మరియు [[ఈడిపస్ కాంప్లెక్స్]] వంటి విభిన్న అంశాలలో వీటిని ఉదహరించేవారు. పాఠశాలలో ఆయన అభిమాన విషయాలుగా [[తత్వశాస్త్రం]], [[గణితం]], [[ఇంజనీరింగ్]], [[రాజనీతి శాస్త్రం]], [[సమాజ శాస్త్రం]], [[చరిత్ర]] మరియు [[పురాతత్వ శాస్త్రం]] ఉన్నాయి.